ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------------------------ 2023 թ. № --------- Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՓԵՏՐՎԱՐԻ 9-Ի N 181-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերը՝ Հայաստանի Հանրապետության կառավարությունը որոշում է՝

1. Հայաստանի Հանրապետության կառավարության 2023 թվականի փետրվարի 9-ի «Պետական հանրակրթական ուսումնական հաստատության տնօրենի պաշտոնի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգը հաստատելու մասին» N 181-ն որոշման հավելվածը շարադրել նոր խմբագրությամբ՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հայաստանի Հանրապետության

 վարչապետ` Ն. Փաշինյան

Հավելված
ՀՀ կառավարության

2023 թվականի \_\_\_\_\_\_\_\_\_\_\_ \_\_\_\_\_-ի N \_\_\_\_\_-Ն որոշման

«Հավելված
ՀՀ կառավարության

2023 թվականի փետրվարի 9-ի N 181-Ն որոշման»

**Կ Ա Ր Գ**

**ՊԵՏԱԿԱՆ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՏՆՕՐԵՆԻ ՊԱՇՏՈՆԻ ԹԱՓՈՒՐ ՏԵՂԻ ՄՐՑՈՒՅԹԻ ՀԱՅՏԱՐԱՐՄԱՆ, ԱՆՑԿԱՑՄԱՆ, ՄԱՍՆԱԳԻՏԱԿԱՆ ՀԱՆՁՆԱԺՈՂՈՎԻ ՁԵՎԱՎՈՐՄԱՆ, ԳՈՐԾՈՒՆԵՈՒԹՅԱՆ,**  **ՏՆՕՐԵՆԻ ՆՇԱՆԱԿՄԱՆ ԵՎ ԲՈՂՈՔԱՐԿՄԱՆ**

1. Սույն կարգով կարգավորվում են պետական հանրակրթական ուսումնական հաստատության (այսուհետ՝ հաստատություն) տնօրենի պաշտոնի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության, տնօրենի նշանակման և բողոքարկման հետ կապված հարաբերությունները:

2. Հայաստանի Հանրապետության կրթության, գիտության, մշակույթի և սպորտի նախարարության (այսուհետ՝ նախարարություն) կամ մարզպետարանի կամ Երևանի քաղաքապետարանի (այսուհետ՝ լիազոր մարմին) համապատասխան ստորաբաժանումը, ըստ ենթակայության, տվյալ հաստատության տնօրենի պաշտոնավարման ժամկետը լրանալու օրվանից հաշված, առավելագույնը 45 աշխատանքային օր առաջ, բայց ոչ պակաս, քան 40 աշխատանքային օր առաջ հայտարարում է տնօրենի պաշտոնի թափուր տեղի համար մրցույթ:

3. Հաստատության տնօրենի պաշտոնի թափուր տեղի համար մրցույթ չի հայտարարվում և չի անցկացվում հուլիսի 9-ից մինչև օգոստոսի 20-ը ներառյալ ընկած ժամանակահատվածում։ Նշված ժամանակահատվածը չի ներառվում նաև սույն կարգի 2-րդ և 7-րդ կետերով սահմանված ժամկետների հաշվարկում։

4. Տնօրենի անձնական դիմումի հիման վրա պաշտոնից ազատման, մահվան, դատարանի օրինական ուժի մեջ մտած մեղադրական (վարչական կամ մանկավարժական պաշտոն զբաղեցնելու սահմանափակման, ազատազրկման) դատավճռի առկայության դեպքերում, ինչպես նաև սույն կարգի 10-րդ և 35-րդ կետերով սահմանված դեպքերում, ըստ անհրաժեշտության, լիազոր մարմինը՝ ըստ ենթակայության, թափուր տեղ առաջանալու օրը նշանակում է հաստատության տնօրենի պարտականությունները կատարող կամ ժամանակավոր պաշտոնակատար։

5. Տվյալ հաստատության տնօրենը, որի լիազորությունների դադարեցման արդյունքում առաջացել է տնօրենի պաշտոնի թափուր տեղ, չի կարող նշանակվել նույն հաստատության տնօրենի ժամանակավոր պաշտոնակատար կամ տնօրենի պարտականությունները կատարող:

6. Հաստատության տնօրենի ժամանակավոր պաշտոնակատար կամ տնօրենի պարտականությունները կատարող կարող է նշանակվել տվյալ հաստատության խորհրդի անդամ չհանդիսացող`

1) տնօրենի տեղակալը.

2) «Հանրակրթության մասին» Հայաստանի Հանրապետության օրենքի 12-րդ հոդվածի պահանջներին համապատասխանող անձը:

7. Սույն կարգի 4-րդ կետով սահմանված դեպքերում լիազոր մարմինը տնօրենի պաշտոնի թափուր տեղ առաջանալու օրվանից` 3 աշխատանքային օրվա ընթացքում, հայտարարում է տնօրենի պաշտոնի թափուր տեղի համար մրցույթ: Լիազոր մարմինը, տնօրենի պաշտոնի թափուր տեղ առաջանալու օրվանից հետո հաշված՝ 45 աշխատանքային օրվա ընթացքում, կազմակերպում և անցկացնում է տնօրենի պաշտոնի թափուր տեղի համար մրցույթ՝ սույն կարգի պահանջների համաձայն:

8. Լիազոր մարմինը հաստատության տնօրենի պաշտոնի թափուր տեղի համար մրցույթ անցկացնելու մասին հայտարարությունը՝ համաձայն N 1 ձևի, տնօրենի պաշտոնի թափուր տեղ առաջանալու օրվանից հաշված 3 աշխատանքային օրվա ընթացքում ներկայացնում է հրապարակման`

1) www.azdarar.am կայքում` Հայաստանի Հանրապետության կառավարության 2011 թվականի փետրվարի 17-ի N 174-Ն որոշմամբ սահմանված կարգով.

2) նախարարության պաշտոնական կայքում, իսկ մարզպետարանների և Երևանի քաղաքապետարանի ենթակայության հաստատությունների դեպքում՝ նաև համապատասխան մարզպետարանի կամ Երևանի քաղաքապետարանի պաշտոնական կայքում:

9. Մրցույթին մասնակցելու մասին հայտերն ընդունում է տվյալ լիազոր մարմնի համապատասխան ստորաբաժանումը՝ www.azdarar.am կայքում հայտարարության հրապարակման օրվանից սկսած 15 աշխատանքային օրվա ընթացքում:

10. Մասնակցության հայտերի բացակայության դեպքում լիազոր մարմինը հայտերի ընդունման վերջին օրվանից հետո՝ 3 աշխատանքային օրվա ընթացքում, հայտարարում է նոր մրցույթ՝ սույն կարգի համաձայն:

11. Հաստատության տնօրենի ընտրության համար անցկացվող մրցույթին կարող է մասնակցել Հայաստանի Հանրապետության քաղաքացի հանդիսացող այն անձը, որը`

1) բավարարում է «Հանրակրթության մասին» օրենքի 12-րդ հոդվածի 21-րդ և 22-րդ մասերով սահմանված պահանջներին (ձև N 2).

2) ունի հաստատության ղեկավարման իրավունք (հավաստագիր).

3) մասնակցել է սույն կարգի 16-րդ կետի 1-ին ենթակետով սահմանված հանդիպմանը:

12. Մրցույթին մասնակցելու համար հավակնորդը ներկայացնում է`

1) դիմում` լիազոր մարմնի ղեկավարի անունով.

2) անձնագրի կամ նույնականացման քարտի բնօրինակի տեսաներածված տարբերակը (բնօրինակի հետ).

3) հաստատության ղեկավարման իրավունքի (հավաստագրի) բնօրինակի տեսաներածված տարբերակը (բնօրինակի հետ).

4) Հայաստանի Հանրապետության կրթության, գիտության, մշակույթի և սպորտի նախարարի 2022 թվականի սեպտեմբերի 22-ի N 35-Ն հրամանով հաստատված ձևաչափին համապատասխան տվյալ հաստատության զարգացման իր ծրագիրը (որը հավակնորդը կարող է ներկայացնել մինչև հայտերի ընդունման ժամկետի ավարտը, այդ թվում՝ էլեկտրոնային տարբերակով).

5) սույն կարգի 16-րդ կետի 1-ին ենթակետով սահմանված հանդիպման արձանագրությունները.

6) ինքնակենսագրություն` համաձայն N 3 ձևի:

13. Լիազոր մարմնի համապատասխան ստորաբաժանումը փաստաթղթերի բնօրինակի տեսաներածված տարբերակները համեմատում է բնօրինակների հետ, բնօրինակները վերադարձնում է հավակնորդին: Փաստաթղթերն ամբողջական չլինելու կամ կարգի պահանջներին չհամապատասխանելու դեպքում հավակնորդը 2 աշխատանքային օրվա ընթացքում հնարավորություն է ունենում թերությունները շտկելու:

14. Հավակնորդը կարող է փաստաթղթերը ներկայացնել էլեկտրոնային եղանակով՝ հայտարարության մեջ նշված էլեկտրոնային փոստի հասցեին: Էլեկտրոնային եղանակով փաստաթղթերը ներկայացնելու դեպքում բնօրինակները ներկայացվում են հարցազրույցի օրը:

15. Հավակնորդը, www.azdarar.am կայքում հայտարարության հրապարակման օրվանից սկսած, հաստատության զարգացման ծրագիր կազմելու համար հայտը ներկայացնելու օրը կարող է գրավոր դիմել հաստատության տնօրենին (տնօրենի պաշտոնակատարին (պարտականությունները կատարողին) (այսուհետ` տնօրեն)՝ տվյալ հաստատության գործունեության վերաբերյալ իրեն անհրաժեշտ տեղեկատվությունը տրամադրելու և մանկավարժական, ծնողական և աշակերտական խորհուրդների հետ հանդիպում կազմակերպելու համար:

16. Հաստատության տնօրենը պարտավոր է՝

1) հավակնորդի դիմումն ստանալու հաջորդ աշխատանքային օրը հանդիպման մասին տեղեկատվությունը հրապարակել հաստատության պաշտոնական կայքում և 3 աշխատանքային օրվա ընթացքում ապահովել հավակնորդի հանդիպումը տվյալ հաստատության մանկավարժական, ծնողական և աշակերտական խորհուրդների հետ՝ զարգացման ծրագիրը կազմելու համար առաջարկություններ լսելու նպատակով.

2) հավակնորդի կողմից ներկայացված գրավոր դիմումն ստանալուց հետո՝ 3 աշխատանքային օրվա ընթացքում, տրամադրել գրավոր տեղեկատվություն հաստատության գործունեության վերաբերյալ (տվյալներ մանկավարժական, աշակերտական համակազմի, ուսումնադաստիարակչական, արտադպրոցական գործունեության, կառավարման և խորհրդակցական մարմինների մասին, ինչպես նաև հաստատության գործունեության վերաբերյալ հավակնորդի կողմից պահանջվող անհրաժեշտ տեղեկատվություն).

3) սույն կարգի 16-րդ կետի 1-ին ենթակետով սահմանված հանդիպման արձանագրությունները՝ հանդիպումից հետո 3 աշխատանքային օրվա ընթացքում տրամադրել հավակնորդին:

4) տնօրենի պաշտոնի թափուր տեղը չհամալրվելու դեպքում հայտարարված նոր մրցույթին կրկին դիմելու դեպքում նախորդ մրցույթի հավակնորդը  կարող է մասնակցել սույն կարգի 16-րդ կետի 1-ին ենթակետով նախատեսվող հանդիպումներին:

17. Սույն կարգի 16-րդ կետի 1-ին ենթակետով սահմանված հանդիպումներն անցկացնելուց հետո համապատասխան խորհուրդները 1 աշխատանքային օրվա ընթացքում կազմում են արձանագրություն և ներկայացնում հրապարակման՝ հաստատության պաշտոնական կայքում:

18. Սույն կարգի 16-րդ կետի 1-ին ենթակետով սահմանված հանդիպմանը չմասնակցելու դեպքում հավակնորդը չի կարող մասնակցել մրցույթին:

19. Տնօրենների հավակնորդների զարգացման ծրագրերի փորձաքննության եւ հավակնորդների ընտրության նպատակով Կրթության պետական կառավարման լիազոր մարմնի ղեկավարի հրամանով ձևավորվում է մասնագիտական հանձնաժողով:

20. Մասնագիտական հանձնաժողովը կազմված է 7 անդամից, որի կազմում ընդգրկվում են նախարարի՝ տվյալ ոլորտը համակարգող տեղակալը (բացակայության դեպքում՝ նրան փոխարինող նախարարի տեղակալը), ով ի պաշտոնե մասնագիտական հանձնաժողովի նախագահն է, ինչպես նաև երկու ներկայացուցիչ՝ նախարարության հանրակրթության վարչությունից և մեկական ներկայացուցիչներ՝ անձնակազմի կառավարման և իրավաբանական վարչություններից, «Կրթության զարգացման և նորարարությունների ազգային կենտրոն» հիմնադրամից և «Հանրապետական մանկավարժահոգեբանական կենտրոն» պետական ոչ առևտրային կազմակերպությունից: Մասնագիտական հանձնաժողովի կազմը կարող է փոփոխվել:

21. Մասնագիտական հանձնաժողովի առաջին նիստը տեղի է ունենում մասնագիտական հանձնաժողովի կազմը հաստատելուց հետո՝ 3 աշխատանքային օրվա ընթացքում, որի ժամանակ ընտրվում է մասնագիտական հանձնաժողովի քարտուղար:

22. Մասնագիտական հանձնաժողովն իր աշխատանքներն իրականացնում է նիստերի միջոցով, որոնք արձանագրվում են մասնագիտական հանձնաժողովի քարտուղարի կողմից: Նիստերն իրավազոր են, եթե դրանց մասնակցում է մասնագիտական հանձնաժողովի անդամների ընդհանուր թվի կեսից ավելին:

23. Մասնագիտական հանձնաժողովի որոշումներն ընդունվում են բաց քվեարկությամբ՝ մասնագիտական հանձնաժողովի անդամների ընդհանուր թվի ձայների մեծամասնությամբ:

24. Մասնագիտական հանձնաժողովն առաջին նիստից հետո՝ 3 աշխատանքային օրվա ընթացքում, նախարարության պաշտոնական կայքում հրապարակման է ներկայացնում մասնագիտական հանձնաժողովի հետ (ըստ անհրաժեշտության) կապ հաստատելու համար նախատեսված հեռախոսահամարը և հավակնորդի զարգացման ծրագիրը ներկայացնելու համար նախատեսված էլեկտրոնային փոստի հասցեն:

25. Մասնագիտական հանձնաժողովը մշակում և նախարարի հաստատմանն է ներկայացնում հավակնորդի զարգացման ծրագրի գնահատման չափանիշները:

26. Լիազոր մարմնի համապատասխան ստորաբաժանումը սույն կարգի 8-րդ կետով սահմանված մրցույթին մասնակցելու մասին հայտերն ընդունելու ժամկետն ավարտվելուց հետո՝ 1 աշխատանքային օրվա ընթացքում, էլեկտրոնային եղանակով ներկայացնում է մասնագիտական հանձնաժողովին:

27. Մասնագիտական հանձնաժողովը հավակնորդի զարգացման ծրագիրն ստանալուց հետո՝ 1 աշխատանքային օրվա ընթացքում, այն ներկայացնում է փորձաքննության` նախապես համարակալելով, առանց հավակնորդի անձը նշելու: Հարցազրույցն անցկացվում է հայտերի ընդունման վերջին օրվանից հետո 20 աշխատանքային օրվա ընթացքում:

28. Փորձաքննությունն իրականացվում է ուղղակի կամ մրցութային դրամաշնորհի արդյունքում ընտրված կազմակերպության (այսուհետ՝ կազմակերպություն) կողմից:

29. Կազմակեպությունը զարգացման ծրագիրն ստանալուց հետո՝ 10 աշխատանքային օրվա ընթացքում, իրականացնում է փորձաքննություն՝ գնահատման չափանիշների համաձայն:

30. Փորձաքննության արդյունքում կազմակերպությունը յուրաքանչյուր զարգացման ծրագրի մասին կազմում է տեղեկանք, որը ներկայացնում է մասնագիտական հանձնաժողովին: Զարգացման ծրագրում կազմակերպության կողմից այլ զարգացման ծրագրերից ամբողջական կամ մասնակի արտագրության դեպքերի բացահայտման դեպքում զարգացման ծրագիրը   գնահատվում է 0  միավոր, և տրամադրվող եզրակացության մեջ նշում է կատարվում արտագրության փաստի մասին։

31. Տեղեկանքում պետք է նշվի Հայաստանի Հանրապետության կրթության, գիտության, մշակույթի և սպորտի նախարարի հրամանով հաստատված ձևաչափին զարգացման ծրագրի համապատասխանության, ձևաչափով սահմանված յուրաքանչյուր բաժնի բովանդակության, ներկայացվող ցուցանիշների չափելիության մասին:

32. Կազմակերպության ներկայացրած փորձաքննության արդյունքների հիման վրա մասնագիտական հանձնաժողովը քննարկում և 3 աշխատանքային օրվա ընթացքում հավակնորդի զարգացման ծրագրի վերաբերյալ տալիս է դրական կամ բացասական եզրակացություն: Դրական եզրակացության դեպքում համապատասխան ստորաբաժանումը հավակնորդին գրավոր տեղեկացնում է հարցազրույցի օրվա մասին, իսկ բացասական եզրակացության դեպքում գրավոր տեղեկացնում է լիազոր մարմնին՝ հավակնորդին փոխանցելու նպատակով:

33. Մասնագիտական հանձնաժողովը 10 աշխատանքային օրվա ընթացքում բոլոր՝ դրական եզրակացություն ունեցող հավակնորդների հետ անցկացնում է հարցազրույց հավակնորդի ներկայացրած զարգացման ծրագրի, նրա մասնագիտական գործունեության, կարողունակությունների և անձնային որակների շրջանակներում (տրամաբանելու, հաղորդակցման հմտություններին տիրապետելու և տարբեր իրավիճակներում կողմնորոշվելու ունակություն, հանրակրթության բովանդակային մասի վերաբերյալ հստակ պատկերացում, համակարգչով և ժամանակակից այլ տեխնիկական միջոցներով աշխատելու ունակություն, աշխատանքի կազմակերպման և ղեկավարման անհրաժեշտ հմտություն, ենթակաների հետ վարվելու անհրաժեշտ էթիկայի կանոնների իմացություն):

34. Յուրաքանչյուր մասնակցի հետ անցակցվում է առանձին հարցազրույց, որի ամբողջ ընթացքը ձայնագրվում կամ տեսաձայնագրվում է:

35. Յուրաքանչյուր մասնակցի հետ հարցազրույցն ավարտելուց հետո անցկացվում է գաղտնի գնահատում՝ հանձնաժողովի նախագահի կողմից կնքված և ստորագրված գնահատման ձևաթղթերի միջոցով՝ համաձայն Ձև 4-ի:

36. Սույն կարգի 33-րդ կետով սահմանված հարցազրույցի փուլը հաղթահարած են համարվում այն մասնակիցները, որոնք գնահատման արդյունքում ստացել են թիրախային միավորի առնվազն 65 տոկոսը (առավելագույնը՝ 12 միավոր):

37. Հարցազրույցի արդյունքում հավասար միավորներ ունենալու դեպքում հաշվի են առնվելու հավակնորդի՝ Ձև 4-ում «Զարգացման ծրագիր» բաղադրիչից ստացած արդյունքը:

38. Բոլոր մասնակիցների հետ հարցազրույցն անցկացնելուց հետո վերջիններս հրավիրվում են հարցազրույցի անցկացման սենյակ, և հանձնաժողովի նախագահը բարձրաձայն հայտարարում է հաղթող մասնակցի ազգանունը, անունը և հայրանունը ու ստացած միավորների քանակը:

39.Հավակնորդներից որևէ մեկի հաղթող ճանաչվելու դեպքում նախարարության համապատասխան ստորաբաժանումը հավակնորդի մասին տեղեկատվությունը 2 աշխատանքային օրվա ընթացքում ներկայացնում է նշանակման՝ համապատասխան լիազոր մարմնին (նախարարության ենթակայության հաստատությունների դեպքում՝ համապատասխան ստորաբաժանմանը)՝ հավակնորդի հետ 5 տարի ժամկետով աշխատանքային պայմանագիր կնքելու համար, բայց ոչ ավելի, քան անձի 65 տարին լրանալը:

40. Մասնագիտական հանձնաժողովի կողմից բոլոր հավակնորդների զարգացման ծրագրերի վերաբերյալ բացասական եզրակացություն տրամադրելու կամ հարցազրույցին հավակնորդներից ոչ մեկի չներկայանալու կամ հարցազրույցի արդյունքում հավակնորդներից որևէ մեկի հաղթող չճանաչվելու դեպքում մասնագիտական հանձնաժողովը 1-օրյա ժամկետում այդ մասին տեղեկացնում է լիազոր մարմնին (նախարարության ենթակայության հաստատությունների դեպքում՝ հավակնորդին):

41. Մրցույթի արդյունքում հաղթող չունենալու դեպքում լիազոր մարմինը 3 աշխատանքային օրվա ընթացքում հայտարարում է նոր մրցույթ՝ սույն կարգի պահանջներին համապատասխան:

42. Հարցազրույցին մասնակցած հավակնորդը հարցազրույցի արդյունքներն ամփոփելուց և հանձնաժողովի որոշում կայացնելուց հետո՝ մեկ աշխատանքային օրվա ընթացքում, արդյունքների հետ համաձայն չլինելու դեպքում կարող է գրավոր բողոք ներկայացնել տեսչական մարմնին:

43. Մրցույթի արդյունքներն անվավեր են ճանաչվում`

1) սույն կարգի պահանջների խախտման վերաբերյալ հավակնորդի կողմից Հայաստանի Հանրապետության կրթության տեսչական մարմնի (այսուհետ՝ Տեսչական մարմին) ղեկավարին ուղղված գրավոր բողոքի ուսումնասիրության, Հայաստանի Հանրապետության կրթության Տեսչական մարմնի կողմից լիազոր մարմնին 1 աշխատանքային օրվա ընթացքում գրավոր ձևով ներկայացրած արդյունքներով՝ լիազոր մարմնի կողմից կամ՝

2) դատական կարգով:

44.Գրավոր բողոքը Տեսչական մարմինն ուսումնասիրում է 5 աշխատանքային օրվա ընթացքում և նախարարությանը տրամադրում եզրակացություն՝ ընդունելով հետևյալ որոշումներից մեկը.

1) մրցույթի արդյունքը անփոփոխ թողնելու մասին.

2) մրցույթի կոնկրետ մասնակցին հաղթող ճանաչելու մասին.

 45. Տեսչական մարմնի կողմից ստացված եզրակացության հետ համաձայն չլինելու դեպքում կարող է բողոքարկել դատական կարգով:

**Ձև N 1**

**Մրցույթի հայտարարություն**

**« \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ » ՊՈԱԿ-ի**

**(ուսումնական հաստատության անվանումը)**

**տնօրենի պաշտոնի թափուր տեղը զբաղեցնելու համար**

Հայաստանի Հանրապետության կառավարության 2023 թվականի փետրվարի 9-ի N 181-Ն որոշմամբ հաստատված՝ պետական հանրակրթական ուսումնական հաստատության տնօրենի պաշտոնի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության տնօրենի նշանակման և բողոքարկման կարգի 2-րդ կամ 4-րդ կամ 7-րդ կետի համաձայն (նշել կետը)՝ հայտարարվում է մրցույթ՝

« \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ » ՊՈԱԿ-ի

 (ուսումնական հաստատության անվանումը)

տնօրենի պաշտոնի թափուր տեղն զբաղեցնելու համար:

1. Հաստատության տնօրենի պաշտոնի թափուր տեղի համար անցկացվող մրցույթին մասնակցելու պարտադիր պայմաններն են՝

1) Հայաստանի Հանրապետության քաղաքացիությունը.

2) հաստատության ղեկավարման իրավունքը (հավաստագիր).

3) «Հանրակրթության մասին» օրենքի 12-րդ հոդվածի 21-րդ և 22-րդ մասերով սահմանված հիմքերի բացակայությունը:

2. Մրցույթին մասնակցելու համար հավակնորդը ներկայացնում է`

1) դիմում` լիազոր մարմնի ղեկավարի անունով (ձև N 2).

2) անձնագրի կամ նույնականացման քարտի պատճենը.

3) հաստատության ղեկավարման իրավունքի՝ հավաստագրի պատճենը.

4) տվյալ հաստատության զարգացման ծրագիրը` թղթային և էլեկտրոնային տարբերակներով.

5) ինքնակենսագրություն (ձև N 3):

Փաստաթղթերի պատճենները պետք է ներկայացնել բնօրինակների հետ, իսկ էլեկտրոնային եղանակով փաստաթղթերը ներկայացնելու դեպքում՝ բնօրինակները ներկայացնել հարցազրույցի օրը:

Փաստաթղթերն ընդունվում են \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ում

 (լիազոր մարմնի անվանումը և հասցեն)

20 \_\_\_\_թվականի \_\_\_\_\_\_\_\_\_\_\_\_ -ից մինչև \_\_\_\_\_\_\_\_\_\_\_\_ -ը ներառյալ, ամեն օր՝ ժամը \_\_\_\_ -ից մինչև ժամը \_\_\_\_\_\_-ը, բացի հանգստյան (շաբաթ, կիրակի) և օրենքով սահմանված ոչ աշխատանքային` տոնական և հիշատակի օրերից:

**Ձև N 2**

|  |  |  |
| --- | --- | --- |
|

|  |
| --- |
| 3x4լուսանկար  |

 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_լիազոր մարմնի ամբողջական անվանում,մարմնի ղեկավարի պաշտոն |

պարոն/տիկին\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ից

*դիմողի անունը, հայրանունը, ազգանունը*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*դիմողի հաշվառման վայրը*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

դիմողի հեռ. (աշխ., բնակ., բջջ.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*անձնագրի կամ նույնականացման քարտի սերիան, համարը, երբ և ում կողմից է տրվել*

ծնված \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*օրը, ամիսը, տարին, վայրը*

**Դ Ի Մ ՈՒ Մ**

Ծանոթացել եմ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(լիազոր մարմնի անվանումը)

Կողմից հանրակրթական ուսումնական հաստատության տնօրենի պաշտոնի թափուր տեղն զբաղեցնելու մասին հայտարարությանը:

Իմ մասին հայտնում եմ.

Քաղաքացիությունը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Հայաստանի Հանրապետության, իսկ երկքաղաքացիության դեպքում` նշել կարգավիճակի ստացման ժամկետը և երկիրը)*

Դատարանի օրինական ուժի մեջ դատավճռի հիման վրա

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(դատապարտվել եմ, չեմ դատապարտվել)*

Սահմանված կարգով չհանված կամ չմարված դատվածություն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ունեմ, չունեմ)*

Դատական կարգով անգործունակ կամ սահմանափակ գործունակ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ճանաչվել եմ, չեմ ճանաչվել)*

Դատական կարգով մանկավարժական կամ վարչական գործունեությամբ զբաղվելու իրավունքից

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(զրկվել եմ, չեմ զրկվել)*

Մանկավարժական կամ վարչական գործունեության կատարմանը խոչընդոտող հիվանդությամբ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(տառապում եմ, չեմ տառապում)*

Հարուցված քրեական հետապնդումը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(դադարեցվել է, կամ չի իրականացվել ոչ արդարացնող հիմքով)*

Կուսակցության ու նրա տարածքային ստորաբաժանումների ղեկավար և վերահսկողություն իրականացնող մարմինների

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(անդամ եմ, անդամ չեմ)*

Նույն հաստատության տնօրենի հետ մերձավոր ազգակցությամբ կամ խնամիությամբ (ծնող, ամուսին, զավակ, եղբայր, քույր, ամուսնու ծնող, զավակ, եղբայր, քույր) կապված

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(անձ եմ, անձ չեմ)*

Համակարգչային գրագիտությունը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(տիրապետման մակարդակը, համակարգչային ծրագրերի իմացությունը)*

Նախազգուշացված եմ կեղծ տվյալներ և փաստաթղթեր ներկայացնելու համար սահմանված կարգով պատասխանատվության ենթարկվելու մասին:

|  |  |  |
| --- | --- | --- |
| Դիմող՝ \_\_\_\_\_\_\_\_\_\_\_\_\_\_\_\_\_\_\_\_\_                          ստորագրություն |   | \_\_\_ \_\_\_\_\_\_\_\_\_\_\_\_\_\_20\_\_\_\_ թ.  |

**Ձև N 3**

**ԻՆՔՆԱԿԵՆՍԱԳՐՈՒԹՅՈՒՆ**

|  |  |
| --- | --- |
| Անունը, հայրանունը, ազգանունը |   |
| Ծննդյան օրը, ամիսը, տարեթիվը |   |
| Ծննդյան վայրը, երկիրը |   |
| Հաշվառման բնակավայրը |   |
| Մշտական բնակավայրը |   |
| Քաղաքացիությունը |   |
| Այլ քաղաքացիություն, եթե կա |   |
| Ընտանեկան դրությունը (պարտադիր չէ պատասխանել) |   |
| Օտար լեզուների իմացությունը. բանավոր(նշել լեզուն և իմացության մակարդակը՝ վատ, բավարար կամ լավ) |   |
| Օտար լեզուների իմացությունը. գրավոր(նշել լեզուն և իմացության մակարդակը՝ վատ, բավարար կամ լավ) |   |
| Ուսումնառությունը, կրթությունը.(թվել կրթօջախները, տարիները, մասնագիտությունը (մասնագիտությունները) |   |
| Աշխատանքային գործունեությունը.(թվել աշխատավայրը (աշխատավայրերը), տարիները, պաշտոնը (պաշտոնները) |   |
| Մասնագիտական ոլորտներում գործունեության փորձի նկարագիրը.(թվել հիմնարկը (հիմնարկները) կամ կազմակերպությունը (կազմակերպությունները), տարիները, մասնագիտությունը (մասնագիտությունները) |   |
| Վերապատրաստումները.(թվել տարիները, ծրագրերը, մասնակցության կարգավիճակը) |   |
| Այլ տեղեկություններ.(գիտական հոդվածներ, մենագրություններ, պետական, կառավարական և այլ պարգևներ: Հնարավորության դեպքում նշել համացանցային հղումները) |   |
| Այլ տեղեկություններ, որոնք անհրաժեշտ եք համարում տրամադրել |   |
| Հեռախոսահամար |   |
| Էլեկտրոնային հասցե |   |
| Փոստային հասցե |   |
| Անհատական բլոգը կամ համացանցային էջը (առկայության դեպքում) |   |

**Ձև 4**

**Հարցազրույցի գնահատման թերթ**

**(համապատասխան ՊՈԱԿ-ի անվանումը, մրցույթի մասնակցի անունը, ազգանունը)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| **NN****հ/հ** | **Գնահատման ոլորտը** | **Գնահատման միավորները****0-3** |
|   | **Մասնագիտական գիտելիքներ** |   |
|   | **Հմտություններ** |   |
|   | **Անձնային որակներ** |   |
|   | **Զարգացման ծրագիր** |   |
|   | **Ընդամենը՝ (միավորների հանրագումարը)** | **\_** |

|  |  |
| --- | --- |
| Բարձր մակարդակ | 3 միավոր |
| Միջին մակարդակ | 2 միավոր |
| Ցածր մակարդակ | 1 միավոր |
| Պատասխանի բացակայություն | 0 միավոր |